ai4bharat/Pralekha huggingface dataset:
பாதுகாப்பு அமைச்சகம்
பாதுகாப்புத்துறையில் இருதரப்பு ஒத்துழைப்பை மேம்படுத்தும் வகையில் புதுதில்லியில் பாதுகாப்புத்துறை செயலாளர் மற்றும் பூட்டான் ராணுவ நடவடிக்கை தலைமை அதிகாரி ஆகியோர் சந்தித்து பேசினார்கள்
பூட்டான் ராணுவ நடவடிக்கை தலைமை செயல் அதிகாரி, லெப்டினன்ட் ஜெனரல் படூ ஷெரிங், பாதுகாப்பு துறை செயலாளர் திரு கிரிதர் அரமனேயை நவம்பர் 01, 2022 அன்று புதுதில்லியில் சந்தித்து பேசினார். அப்போது இரு நாடுகளுக்கிடையேயான பாதுகாப்பு ஒத்துழைப்பு குறித்து விவாதித்தனர். இருதரப்பு பரஸ்பரம் நலன் சார்ந்த ஒத்துழைப்பை அதிகரிப்பதற்கான வழிவகைகள் குறித்து அவர்கள் ஆய்வு செய்தனர்.
பூட்டான் ராணுவ நடவடிக்கை தலைமை செயல் அதிகாரியாக 17 வருடங்களை நிறைவு செய்த லெப்டினன்ட் ஜெனரல் படூ ட்ஷெரிங்க்கு பாதுகாப்புச் செயலாளர் வாழ்த்து தெரிவித்தார். இந்திய ராணுவ பயிற்சி குழுவுடன் நேர்மறையான தொடர்பு வைத்திருந்த அவர், கடந்த 1962 ஆண்டு முதல் பூட்டானின் நல்வாழ்வுக்கு பங்களிப்பு செய்ததாக கூறினார்.
இளைஞர்களுக்கான திறன் மேம்பாட்டுத் துறையில் இந்தியாவுக்கும், பூடானுக்கும் இடையிலான ஒத்துழைப்பின் சாத்திய கூறுகள் குறித்து அவர் விவாதித்தார்.
பிரதமர் அலுவலகம்
உத்தரப்பிரதேசத்தின் முசாபர்நகரில் விலங்குகள் கண்காட்சி மற்றும் விவசாயிகள் விழாவைப் பிரதமர் பாராட்டினார்
விவசாயிகளுக்கான கண்காட்சிகள் விவசாயிகளை நவீன தொழில்நுட்பத்தை பின்பற்ற ஊக்குவிக்கிறது என்றும் இதனால் அவர்களின் வருமானம் உயரும் என்றும் பிரதமர் திரு நரேந்திர மோடி கூறினார்.
உத்தரப்பிரதேசம் முசாபர்நகர் விலங்குகள் கண்காட்சி மற்றும் விவசாய விழாவை தனது ட்விட்டர் பதிவில் பிரதமர் பாராட்டியுள்ளார். இதை உள்ளூர் நாடாளுமன்ற உறுப்பினரும் மத்திய அமைச்சருமான டாக்டர் சஞ்சீவ் பல்யான் பகிர்ந்து கொண்டுள்ளார்.
பிரதமர் அலுவலகம்
தேசிய ஒற்றுமை தினத்தையொட்டி, கெவாடியாவில் பிரதமர் தேசிய ஒற்றுமை உறுதிமொழியை செய்து வைத்தார்
கெவாடியாவில் தொழில்நுட்ப செயல்விளக்க மையத்தை தொடங்கி வைத்தார்
தேசிய ஒற்றுமை தினத்தையொட்டி கெவாடியாவில் உள்ள ஒற்றுமைக்கான சிலை முன்பாக தேசிய ஒற்றுமைதின உறுதிமொழியை பிரதமர் திரு நரேந்திர மோடி இன்று செய்து வைத்தார். நாட்டின் அனைத்துப் பகுதிகளிலிருந்தும் வந்த பல்வேறு காவல்துறைக் குழுக்களின் தேசிய ஒற்றுமை தின அணிவகுப்பு மரியாதையையும் அவர் பார்வையிட்டார்.
2014-லிருந்து அக்டோபர் 31-ம் தேதி, தேசிய ஒற்றுமை தினமாக கடைப்பிடிக்கப்படுவதுடன், வாழ்க்கையின் அனைத்துத் தரப்பையும் சேர்ந்த மக்கள் நாடு முழுவதும் நடைபெற்ற ஒற்றுமைக்கான ஓட்டத்தில் பங்கேற்கின்றனர்.
குஜராத் மற்றும் அனைத்து மாநிலங்களிலிருந்தும் வந்த மாணவர் படையின் சார்பில் கொடியேந்திச் சென்றவர்கள், ‘ஒன்றுபட்ட பாரதம் ஒப்பிலா பாரதம்’ அணிவகுப்பு மரியாதையைப் பிரதமருக்கு அளித்தனர். தேசிய பாதுகாப்புப்படை, மத்திய தொழிலக பாதுகாப்புப் படை, தேசிய பேரிடர் மீட்புப் படை, குஜராத் காவல்துறை மற்றும் ஜம்மு-காஷ்மீர் காவல்துறை உள்ளிட்ட பல்வேறு காவல் படையினர், பிரதமர் முன்னிலையில் பல்வேறு சாகசங்கள் செய்ததுடன், செயல்விளக்கமும் அளித்தனர்.
பின்னர், கெவாடியாவில் தொழில்நுட்ப செயல் விளக்க மையத்தையும் பிரதமர் தொடங்கி வைத்தார். அங்கு அமைக்கப்பட்டிருந்த பல்வேறு காவல் படைகளின் அரங்குகளுக்குச் சென்ற பிரதமர், விமானப் பாதுகாப்பு, காவல்துறை நவீன மயமாக்கல் தொடர்பான அதிநவீன தொழில்நுட்பங்களை பார்வையிட்டார்.
https://youtu.be/0xddGvxgXyk
தேசிய பாதுகாப்புப் படையின் கருப்புப் பூனைப் படையினர், அவர்களது அசால்ட் கே-9 குழுவுடன் இணைந்து வல்லமைமிக்க அணியை உருவாக்கிக்காட்டினர்.
இங்கு நடைபெற்ற செயல் விளக்கத்தின்போது, கமாண்டோக்கள் மற்றும் பயிற்சி பெற்ற நாய்கள், வீட்டுக்குள் நுழைவதைப் போன்ற ஒத்திகையின்போது, தீவிரவாதி போன்ற ஒருவரை பிடித்துக் கொடுத்தன.
@nsgblackcats #RashtriyaEktaDiwas #SardarVallabhbhaiPatel
நீங்கள் பெண்களைப்போல சண்டையீட்டீர்கள்..!!
மத்திய ரிசர்வ் காவல்படை மற்றும் குஜராத் காவல்துறை வீரர்கள் மற்றவர்களைவிட சிறப்பாக செயல் விளக்கம் அளித்தனர்.
மோட்டார் சைக்கிள் சாகசத்தின்போது அவர்களது திறமையை வெளிப்படுத்தினர்
(@crpfindia and @GujaratPolice
ஜவுளித்துறை அமைச்சகம்
63 திறன்மேம்பாட்டு  பயிற்சி மையங்கள் மூலம் 1,565 கைவினை கலைஞர்கள் பயனடைந்தனர்
ஜவுளித் துறையில் நிலவும் திறமை குறைவை போக்க, ஜவுளித்துறை அமைச்சகம் திறன்மேம்பாட்டு பயிற்சி திட்டத்தை அமல்படுத்தி வருகிறது. ஜவுளி மற்றும் அது தொடர்பான துறைகளில், வேலைவாய்ப்புகளை உருவாக்கும் முயற்சிகளுக்கு உதவும் வகையில், தேவையுள்ள மற்றும் வேலைவாய்ப்புள்ள திறன் மேம்பாட்டு பயிற்சிகளை அளிப்பதே இத்திட்டத்தின் நோக்கம்.
குறிப்பிட்ட காலத்திற்குள், கைவினை கலைஞர்களின் ஒட்டுமொத்த வளர்ச்சிக்கு, 65 தொகுப்புகளை ஜவுளித்துறை அமைச்சகம் ஏற்றுக்கொண்டு பயிற்சி அளித்தது. இதன் மூலம் இந்த தொகுப்புகளில் உள்ள கைவினை கலைஞர்களின் தன்னிறைவு உறுதி செய்யப்படுகிறது. இந்த தொகுப்புகளில் உள்ள கைவினை கலைஞர்கள் பயனடைவதற்காக, தேவை அடிப்படையிலான பயிற்சிகள் அமல்படுத்தப்படுகின்றன. திறன்மேம்பாட்டு திட்டத்தின் கீழ் அளிக்கப்படும் தொழில்நுட்ப மற்றும் மென் திறன் பயிற்சிகளின் மூலம், இத்தொகுப்பில் உள்ள கைவினை கலைஞர்களின் திறன்கள் மேம்படுத்தப்படுகின்றன. இதனால் அவர்களுக்கு ஊதியம் அல்லது சுய வேலைவாயப்பு மூலம் நிலையான வாழ்வாதாரம் ஏற்படுத்த முடிகிறது.
தேசிய திறன் தகுதி திட்ட ன் கீழ் சீரமைக்கப்பட்ட கைவினைப் பிரிவுகளில், தொழில்நுட்ப பயிற்சியை வழங்க, இந்த தொகுப்புகளில், 65 கைவினை பயிற்சி மையங்களை மத்திய அரசு அமைத்தது.
இந்த 65 பயிற்சி மையங்களில், முதல் பிரிவு பயிற்சி வெற்றிகரமாக முடிவடைந்தது. இதன் மூலம் 1,565 கைவினை கலைஞர்கள் பயனடைந்தனர். 2வது பிரிவினர், 2021 ஆகஸ்ட் மாதம் பயிற்சியை நிறைவு செய்கின்றனர். இதன் மூலம் 1,421 கலைஞர்கள் பயனடைவர். இந்த பயிற்சி திட்டத்தை அதிகரிக்க, மேலும், 65 புதிய கைவினை பயிற்சி மையங்கள் அமைக்கப்படுகின்றன. இதன் மூலம் அதிக எண்ணிக்கையிலான கலைஞர்கள் பயனடைவர்.
இந்த திறன் மேம்பாட்டு பயிற்சி திட்டம், மாநில அரசு முகமைகள், ஜவுளித்துறை அமைச்சகத்தின் அமைப்புகள், உற்பத்தி துறை மற்றும் தொழில் சங்கங்களுடன் கூட்டு சேர்ந்து அமல்படுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748948
------
(Visitor Counter : 198
பிரதமர் அலுவலகம்
உள்ளூர் பொருட்களுக்கு ஊக்கமளிக்குமாறு ஆன்மிகத் தலைவர்களுக்கு பிரதமர் வேண்டுகோள்
ஜெயினாச்சார்யா ஸ்ரீ விஜய் வல்லப் சுரீஷ்வர் ஜி மகராஜின் 151-வது பிறந்த நாளைக் குறிக்கும் விதமாக 'அமைதிக்கான சிலையை' காணொலி மூலம் பிரதமர் திரு நரேந்திர மோடி இன்று திறந்து வைத்தார். சமண குருவை கவுரவிக்கும் விதமாக நிறுவப்பட்டுள்ள சிலைக்கு 'அமைதிக்கான சிலை' எனப் பெயரிடப்பட்டுள்ளது. தாமிரத்தை பிரதானமாகக் கொண்டு எட்டு உலோகங்களால் வடிக்கப்பட்டுள்ள இந்த 151 அங்குல உயர சிலை, ராஜஸ்தான், பாலி, ஜேத்புராவில் உள்ள விஜய் வல்லப் சாதனா கேந்திராவில், நிறுவப்பட்டுள்ளது.
சமண ஆச்சாரியாருக்கும், நிகழ்ச்சியில் பங்கேற்ற ஆன்மிகத் தலைவர்களுக்கும் பிரதமர் மரியாதை செலுத்தினார். சர்தார் வல்லபாய் படேல், ஜெயினாச்சார்யா ஸ்ரீ விஜய் வல்லப் சுரீஷ்வர் ஜி மகராஜ் ஆகிய இரண்டு 'வல்லபர்களை'ப் பற்றி குறிப்பிட்ட பிரதமர், உலகத்தின் மிக உயரமான சிலையான சர்தார் படேலின் 'ஒற்றுமைக்கான சிலை'யை திறந்து வைக்கும் பாக்கியம் தனக்கு கிடைத்ததாகவும், தற்போது ஜெயினாச்சார்யா ஸ்ரீ விஜய் வல்லப்பின் சிலையை திறந்து வைக்கும் வாய்ப்பு தனக்கு கிடைத்திருப்பதாகவும் கூறினார்.
உள்ளூர் தொழில்களுக்கு ஊக்கமளிக்கும் தனது நோக்கத்தை மீண்டும் வலியுறுத்திய திரு மோடி, சுதந்திரப் போராட்டத்தின் போது நடைபெற்றது போல, தற்சார்பு இந்தியாவின் செய்தியை ஆன்மிகத் தலைவர்கள் மக்களுக்கு எடுத்துரைக்க வேண்டுமென்றும், 'உள்ளூர் தொழில்களுக்கு ஊக்கமளிப்பதால்' ஏற்படும் நன்மைகள் பற்றி விளக்க வேண்டுமென்றும் கேட்டுக்கொண்டார். தீபாவளியின் போது உள்ளூர் பொருட்களுக்கு, நாடு ஆதரவளித்தது உற்சாகத்தை அளிப்பதாக அவர் கூறினார்.
அமைதி, அகிம்சை மற்றும் நட்புறவுக்கான வழியை உலகத்துக்கு என்றுமே இந்தியா காட்டுவதாக பிரதமர் கூறினார். உலகம் இன்றைக்கு அதே போன்றதொரு வழிகாட்டுதலை இந்தியாவிடம் இருந்து எதிர்பார்க்கிறது. இந்தியாவின் வரலாற்றை நீங்கள் திரும்பி பார்த்தீர்களேயானால், எப்போதெல்லாம் தேவை எழுந்ததோ, அப்போதெல்லாம் சமுதாயத்துக்கு வழிகாட்டுவதற்காக ஒரு புனிதர் தோன்றியுள்ளார். ஆச்சர்யா விஜய் வல்லப் அப்படிப்பட்ட ஒரு துறவியாவார். சமண குருவால் நிறுவப்பட்ட கல்வி நிறுவனங்களைப் பற்றி குறிப்பிட்ட பிரதமர், பஞ்சாப், ராஜஸ்தான், குஜராத், மகாராஷ்டிரா, உத்திரப் பிரதேசம் ஆகிய மாநிலங்களில் பல்வேறு கல்வி நிறுவனங்களை நிறுவியதன் மூலம், கல்வித் துறையில் நாட்டை தற்சார்பாக்க அவர் முயற்சி செய்தார் என்று புகழாரம் சூட்டினார். நாட்டுக்கு சிறப்பான சேவையாற்றியுள்ள எத்தனையோ தொழிலதிபர்கள், நீதிபதிகள், மருத்துவர்கள், பொறியாளர்களை இந்த நிறுவனங்கள் உருவாக்கியுள்ளதாக அவர் மேலும் கூறினார்.
பெண்கள் கல்வியில் இந்த நிறுவனங்கள் ஆற்றியுள்ள சேவைகளுக்காக, நாடு இவற்றுக்கு கடன்பட்டிருப்பதாக பிரதமர் கூறினார். கடினமான காலகட்டங்களில் மகளிர் கல்வி என்னும் சுடரை தொடர்ந்து உயிர்ப்புடன் இந்த கல்வி நிறுவனங்கள் வைத்திருந்தன. பெண் குழந்தைகளுக்காக பல்வேறு கல்வி நிறுவனங்களை நிறுவிய ஜெயின் ஆச்சாரியர், பெண்களை முன்னணிக்குக் கொண்டு வந்தார். ஆச்சார்ய விஜய் வல்லப் அவர்களின் வாழ்க்கை முழுவதும் ஒவ்வொரு உயிரினத்தின் மீதான அன்பு, கருணை மற்றும் நேசத்தால் நிரம்பியிருந்தது என்று பிரதமர் கூறினார். அவரது ஆசிர்வாதத்தால், பறவைகள் மருத்துவமனையும், பல்வேறு கோசாலைகளும் இன்று நாடு முழுதும் செயலாற்றுகின்றன. இவை சாதாரண நிறுவனங்கள் அல்ல, இவை இந்தியா என்னும் உணர்வின் உருவகம் மற்றும் இந்தியா மற்றும் இந்திய மதிப்புகளின் அடையாளங்கள் என்று பிரதமர் குறிப்பிட்டார்.
நிதி அமைச்சகம்
அசாமில் வருமான வரித்துறை சோதனை
அசாமில் உள்ள நிலக்கரி விற்பனையாளர்களின் வழக்குகள் தொடர்பாக தேடுதல் மற்றும் சோதனை நடவடிக்கையை வருமான வரித்துறை இன்று மேற்கொண்டது.
கௌகாத்தி, டிக்பாய், மார்கரிட்டா மற்றும் தில்லி உள்ளிட்ட இடங்களில் இந்த சோதனை நடவடிக்கை மேற்கொள்ளப்பட்டது.
இந்த சோதனைகளில் ரூபாய் 3.53 கோடி பணம் மற்றும் பண முதலீடுகள் குறித்த ஆவணங்கள் கைப்பற்றப்பட்டன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1678897
-----
(Visitor Counter : 109
நிதி அமைச்சகம்
தங்கக் கடன் பத்திரத் திட்டம் 2021  வெளியீட்டு விலை.
மத்திய அரசு அறிவிக்கை எண் No. F.No.4-B//2020 13 ஏப்ரல் 2020 தங்கக் கடன் பத்திரங்கள் 2021 வரிசை IV) ஜூலை மாதம் 6 முதல் 10 தேதி வரை திறந்திருக்கும். இதற்கான செட்டில்மென்ட் தேதி 14 ஜூலை 2020. இந்திய ரிசர்வ் வங்கி 3 ஜூலை 2020 அன்று வெளியிட்டுள்ள செய்திக் குறிப்பிலும் தெரிவிக்கப்பட்டுள்ள படி, இந்தப் பத்திரத்தின் வெளியீட்டு விலை சந்தா காலத்தில் கிராம் ஒன்றுக்கு ரூபாய் 4852  ஆகும்
மத்திய அரசு, இந்திய ரிசர்வ் வங்கியைக் கலந்தாலோசித்த பிறகு இந்த திட்டத்தில் ஆன்லைன் மூலமாக விண்ணப்பித்து மின்னணு முறை மூலமாக பணம் செலுத்துபவர்களுக்கு 50 ரூபாய்  தள்ளுபடி அளிக்க முடிவு செய்துள்ளது. இதுபோன்ற முதலீட்டாளர்களுக்கு வெளியீட்டு விலை கிராம் ஒன்றுக்கு 4802 ரூபாய் நாலாயிரத்து எண்ணூற்றியிரண்டு ரூபாயாக இருக்கும்.
PIB Headquarters
நாங்குனேரியில் போலி குடிநீர் உற்பத்தி நிறுவனத்தில் இந்திய தர நிர்ணய நிறுவன அதிகாரிகள் சோதனை
திருநெல்வேலி மாவட்டம், நாங்குனேரி வட்டம், விஜயநாராயணம் என்ற இடத்தில் எஸ்.எஸ். அக்வா இண்டஸ்ட்ரீஸ் என்ற நிறுவனத்தில் இந்திய தர நிர்ணய நிறுவனத்தின் தென்மண்டல அதிகாரிகள் குழு சோதனை நடத்தியது. இந்த நிறுவனத்தில் இந்திய தர நிர்ணய நிறுவனச் சட்ட மீறல்கள் நடைபெறுவதாக கிடைத்த தகவல் அடிப்படையில், சோதனைகள் மேற்கொள்ளப்பட்டன.
சோதனையின்போது, சானாஃபி என்ற வர்த்தகப் பெயர் பொறித்த ஒரு லிட்டர் குடிநீர் பாட்டில்கள் மற்றும் 500 மிலி குடிநீர் பாட்டில்கள் பறிமுதல் செய்யப்பட்டன. இந்த பாட்டில்களில் இந்திய தர நிர்ணய நிறுவனத்தின் ஐஎஸ்ஐ முத்திரைகள் தவறாக பயன்படுத்தப்பட்டிருந்தன.
இந்த நிறுவனத்தின்மீது இந்திய தர நிர்ணய சென்னை அலுவலகம் சட்டத்தின்படி நடவடிக்கை எடுத்துள்ளது. குற்றம் நிரூபிக்கப்பட்டால், குற்றவாளிகளுக்கு இரண்டாண்டுகள் வரையிலான சிறைத்தண்டனை அல்லது ரூ.2,00,000-க்கு குறைவில்லாத அபராதம் ஆகியன முதல்முறை விதிமீறலுக்கு விதிக்கப்படும். 2-வது மற்றும் அடுத்த விதிமீறல்களுக்கு ரூ.5,00,000-கு குறைவில்லாத அபராதம் மற்றும் சிறைத்தண்டனை விதிக்கப்படும்.
ஐஎஸ்ஐ முத்திரையைத் தவறாகப் பயன்படுத்துவது குறித்த புகார்களை பொதுமக்கள் சென்னை, தரமணி, 4வது குறுக்குத் தெரு, சிஐடி வளாகத்தில் இயங்கும் இந்திய தரநிர்ணய நிறுவனத்தின் தென்மண்டல அலுவலகத்திற்குத் தெரிவிக்கலாம். புகார்களை மின்னஞ்சல் மூலம் sro@bis.org.in என்ற முகவரியிலும், 044-22541087 என்ற இலக்கத்தில் தொலைநகல் மூலமாகவும் தெரிவிக்கலாம். புகார் தெரிவிப்பவர்கள் பற்றிய தகவல்கள் ரகசியமாகப் பாதுகாக்கப்படும். மேலும் விவரங்களுக்கு சென்னை அலுவலகத்தின் தொலைபேசி எண் 044-22541442 மூலம் தொடர்பு கொள்ளலாம். இந்திய தரநிர்ணய நிறுவனம் குறித்த பொதுவிவரங்களை அதன் இணையதளமான www.bis.gov.in –ல் தெரிந்து கொள்ளலாம்.
இந்திய தரநிர்ணய நிறுவனத்தின் துணை இயக்குநர் திரு. எச்.அஜய் கன்னா வெளியிட்ட செய்திக்குறிப்பு இத்தகவல்களைத் தெரிவிக்கிறது.
பிரதமர் அலுவலகம்
ஜம்மு-காஷ்மீரில் புதிதாகத் தேர்ந்தெடுக்கப்பட்ட ஊராட்சித் தலைவர்கள் பிரதமரை சந்தித்தனர்
ஜம்மு-காஷ்மீரில் புதிதாகத் தேர்ந்தெடுக்கப்பட்ட 48 ஊராட்சித் தலைவர்கள் பிரதமர் திரு. நரேந்திர மோடியை இன்று  புதுதில்லியில் சந்தித்தனர்.
அகில ஜம்மு-காஷ்மீர் பஞ்சாயத்து மாநாட்டின் தலைவர் திரு.ஷஃபீக் மீர் இந்த தூதுக் குழுவிற்குத் தலைமைத் தாங்கினார்.
ஜம்மு-காஷ்மீரில் அமைதியாகவும், வெற்றிகரமாகவும் பஞ்சாயத்துத் தேர்தல்களை நடத்தியதன் மூலம் உள்ளாட்சி அமைப்புகளுக்கு அதிகாரம் அளித்ததற்காக பிரதமருக்கு இந்தக் குழுவினர் பாராட்டுத் தெரிவித்தனர்.
புதிதாகத் தேர்ந்தெடுக்கப்பட்ட பிரதிநிதிகளுக்கு பிரதமர் தமது வாழ்த்துக்களைத் தெரிவித்தார். மக்களின் நலனுக்கும், மேம்பாட்டுக்கும் பாடுபடுமாறு அவர்களைப் பிரதமர் கேட்டுக் கொண்டார். மக்களுக்கு அதிகாரமளிக்க தமது அரசு உறுதிபூண்டிருப்பதாகவும் பொதுமக்களின் விருப்பங்களை நிறைவேற்றவும் மாநில நலனுக்காகவும் உள்ளாட்சிப் பிரதிநிதிகளுடன் தமது அரசு தோளுடன் தோள் சேர்ந்து நிற்கும் என்றும் அந்தக் குழுவினரிடம் அவர் உறுதி அளித்தார். மக்கள் அவர்கள் மீது அளப்பரிய நம்பிக்கை வைத்திருப்பதால் மக்களின் நலன்களுக்கு முன்னுரிமை அளிக்க வேண்டுமென்று தூதுக்குழுவின் உறுப்பினர்களை அவர் வலியுறுத்தினார்.
கடுமையான நிலைமைகளை எதிர்கொள்ள உள்ளாட்சிப் பிரதிநிதிகள் வெளிப்படுத்திய துணிவுக்காகவும், அச்சுறுத்தல் மற்றும் மிரட்டல்களையும் மீறி ஜனநாயக நடைமுறையில் வெற்றிகரமாகப் பங்கேற்றதற்காகவும் பிரதமர் அவர்களைப் பாராட்டினார். மக்களின் அடிப்படைத் தேவைகளுக்கும் குறைகளைத் தீர்ப்பதற்கும் பொறுப்பான பஞ்சாயத்துராஜ் அமைப்பை வெற்றிகரமாக்க மத்திய அரசு முழு ஆதரவையும் அளிக்கும் என்றும் அவர் உறுதி அளித்தார். உள்ளூர் மக்களின் உரிமைகளைப் பாதுகாத்து வளர்ச்சியை ஏற்படுத்தவும், வன்முறைப் பாதையிலிருந்து ஜம்மு-காஷ்மீரை விலக்கி வைக்கவும் அடித்தள அமைப்புகளுக்கு அதிகாரமளித்தல் மிக முக்கிய நடவடிக்கையாகும் என்று அவர் குறிப்பிட்டார்.
அண்மையில் நடைபெற்ற பஞ்சாயத்துத் தேர்தல்களில் பெண்களின் பங்கேற்பையும் அவர் பாராட்டினார்.
பின்னணி
ஜம்மு-காஷ்மீர் மாநிலத்தில் 1989-ல் நிறைவேற்றப்பட்ட பஞ்சாயத்துராஜ் சட்டத்தின்படி 13 ஆண்டு இடைவெளிக்கு பின் 1100 நகர்ப்புற உள்ளாட்சி அமைப்புகளின் வார்டுகளுக்கும் 7 ஆண்டுகளுக்கு பின் 35 ஆயிரம் பஞ்சாயத்துக்களுக்கும் நவம்பர், டிசம்பர் 2018-ல் தேர்தல் நடைபெற்றது. மொத்தமுள்ள 58 லட்சம் வாக்காளர்களில் 74 சதவீதம் பேர் பஞ்சாயத்துத் தேர்தலில் வாக்களித்தனர்.
இந்த நடைமுறையை முன்னெடுத்துச் செல்ல 40,000 அடித்தள நிர்வாக அமைப்புகளின் பிரதிநிதிகளுக்கு விரைவில் பயிற்சி அளிக்கப்படவிருக்கிறது. பஞ்சாயத்துத் தலைவர்கள் ஒவ்வொருவருக்கும் மாதந்தோறும் ரூ.2500-ம், உறுப்பினர்கள் ஒவ்வொருவருக்கும் ரூ.1000-மும் மதிப்பூதியமாக வழங்கப்படும்.
(Visitor Counter : 129
இளைஞர் நலன் மற்றும் விளையாட்டு அமைச்சகம்
தலைசிறந்த விளையாட்டு அறிவியல் நிபுணர் கெனாடிஜூஸ் சோகோலோவோஸ் தேசிய நீச்சல் முகாமுக்கு வருகை
பெங்களூருவில் உள்ள திறன்மிகு விளையாட்டு மையத்தில் ஜனவரி 11 முதல் பிப்ரவரி 21 வரை நடைபெறும் தேசிய நீச்சல் முகாமில், தலைசிறந்த உடலியல் மற்றும் விளையாட்டு அறிவியல் நிபுணர் டாக்டர் கெனாடிஜூஸ் சோகோலோவோஸ் ஆறு நாட்களுக்கு கலந்து கொள்கிறார்.
மூத்த வீரர்களுக்கும், ஸ்ரீஹரி நடராஜ், குஷாக்ரா ராவத், மிஹிர் ஆம்பிரே போன்ற டாப்ஸ்-சின் வளர்ந்து வரும் நீச்சல் வீரர்களுக்கும் சர்வதேச புகழ்பெற்ற நிபுணரின் வருகை ஊக்கம் அளிக்கும் என்று எதிர்பார்க்கப்படுகிறது.
அமெரிக்க நீச்சல் கூட்டமைப்பின் உடலியல் மற்றும் விளையாட்டு அறிவியல் துறையில் எட்டு வருடங்கள் தலைமை பொறுப்பை வகித்த டாக்டர் சோகோலோவோஸ், அமெரிக்க நீச்சல் வீரர்கள், நீர் விளையாட்டு வீரர்கள் மற்றும் டிரையத்லான் வீரர்களுக்கு வழிகாட்டுதல் அளித்துள்ளார். 28 முறை ஒலிம்பிக் பதக்கத்தை வென்றவரான மைக்கேல் பெல்ப்ஸ் உள்ளிட்ட முன்னாள் நீச்சல வீரர்களுக்கு தனது புகழ்பெற்ற ஆராய்ச்சி வழிமுறையின் மூலம் டாக்டர் சோகோலோவோஸ் ஆலோசனை வழங்கியுள்ளார்.
-----
((Visitor Counter : 155
சுகாதாரம் மற்றும் குடும்ப நலத்துறை அமைச்சகம்
மாநிலங்களின் கையிருப்பில் 1.49 கோடி கொவிட் தடுப்பூசிகள்
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 23,11,69,251 டோஸ் தடுப்பூசி  பயன்படுத்தப்பட்டுள்ளன.
சுமார் 1.49 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கபபட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725005
-----
(Visitor Counter : 135
மத்திய அமைச்சரவை
கல்வி, ஆராய்ச்சி ஒத்துழைப்பு மற்றும் பகிர்தலுக்காக இந்தியா, ஜப்பானிடையே புரிந்துணர்வு ஒப்பந்தம்
இந்திய அரசின் விண்வெளி துறையின் கீழ் இயங்கும் தேசிய வளிமண்டல ஆராய்ச்சி ஆய்வகம், ஜப்பானின் கியோடோவில் உள்ள கியோடோ பல்கலைக்கழகத்தின் நீடித்த மனிதமண்டல ஆராய்ச்சி நிறுவனம் ஆகியவற்றுக்கிடையே கையெழுத்தான புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவைக்கு எடுத்துரைக்கப்பட்டது. கல்வி, ஆராய்ச்சி ஒத்துழைப்பு மற்றும் பகிர்தலுக்கான இந்த ஒப்பந்தம், இந்தியாவில் 2020 நவம்பர் 4 அன்றும், ஜப்பானில் 2020 நவம்பர் 11 அன்றும் கையெழுத்திடப்பட்டு தபால் மூலம் பரிமாறிக் கொள்ளப்பட்டது.
நோக்கங்கள்வளிமண்டல அறிவியல் மற்றும் தொழில்நுட்பம், கூட்டு அறிவியல் சோதனைகள்/பிரச்சாரங்கள் மற்றும் தொடர்புடைய மாதிரி படிப்புகள் ஆகியவற்றில் தேசிய வளிமண்டல ஆராய்ச்சி ஆய்வகமும், நீடித்த மனித மண்டல ஆராய்ச்சி நிறுவனமும் தங்களது ஆராய்ச்சி வசதிகள், அறிவியல் பொருட்கள், வெளியீடுகள் மற்றும் தகவல்கள், கூட்டு ஆராய்ச்சி கூட்டங்கள் மற்றும் பயிற்சி பட்டறைகள், ஆசிரியர்கள், மாணவர்கள் மற்றும் ஆராய்ச்சியாளர்களின் பரிமாற்றம் ஆகியவற்றின் மூலம் தொடர்ந்து இணைந்து பணிபுரிய இந்த புரிந்துணர்வு ஒப்பந்தம் வழிவகுக்கும்.ஜப்பானின் ஷிகராகியில் உள்ள நடுத்தர மற்றும் உயர்தர வளிமண்டல ராடார், இந்தோனேசியாவின் கொடோடாபாங்கில் இருக்கும் பூமத்திய ரேகை வளிமண்டல ராடார், நீடித்த மனிதவியல் ஆராய்ச்சி நிறுவனத்தில் உள்ள உபகரணங்கள் மற்றும் நீடித்த மனித மண்டல ஆராய்ச்சி நிறுவன ஆய்வகத்தில் உள்ள மத்திய மண்டல-அடுக்கு மண்டல - வெப்ப மண்டல ராடார் மற்றும் இதர உபகரணங்களை பரஸ்பரம் பயன்படுத்திக்கொள்ள இந்த புரிந்துணர்வு ஒப்பந்தம் வழிவகுக்கும்.
பின்னணி:
வளிமண்டல அறிவியல் மற்றும் தொழில்நுட்பம் மற்றும் விஞ்ஞானிகளின் பரிமாற்றம் ஆகிய துறைகளில் தேசிய வளிமண்டல ஆராய்ச்சி ஆய்வகமும், நீடித்த மனித மண்டல ஆராய்ச்சி நிறுவனமும் இணைந்து பணியாற்றி வருகின்றன. 2008-ம் ஆண்டு கையெழுத்திடப்பட்ட புரிந்துணர்வு ஒப்பந்தம் ஒன்றின் மூலம் இந்த ஏற்பாடு தொடங்கியது. மேற்கண்ட ஒப்பந்தமானது 2013-ம் ஆண்டு புதுப்பிக்கப்பட்டது. கூட்டு ஆராய்ச்சியை ஊக்குவிப்பதற்கான புதிய புரிந்துணர்வு ஒப்பந்தம் புதிய வழிகாட்டுதல்களின் படி 2020-ம் ஆண்டு நவம்பர் மாதம் இருதரப்பாலும் கையெழுத்திடப்பட்டு பரிமாறிக் கொள்ளப்பட்டது.
நீடித்த மனித மண்டல ஆராய்ச்சி நிறுவனம் நடத்திய வளிமண்டல ராடார் குறித்த சர்வதேச பள்ளியில் வள-நபர்களாக தேசிய வளிமண்டல ஆராய்ச்சி ஆய்வக விஞ்ஞானிகள் பணியாற்றினர். தேசிய வளிமண்டல ஆராய்ச்சி ஆய்வகத்திற்கு வருகை தந்த கியோடோ பல்கலைக்கழகத்தின் பேராசிரியர்கள் மற்றும் ஆராய்ச்சியாளர்கள் குழு, இரு நிறுவனங்களாலும் நடத்தப்படும் கூட்டு ஆராய்ச்சியை வலுப்படுத்துவதற்கான பயிற்சி பட்டறையை நடத்தினர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1823123
எரிசக்தி அமைச்சகம்
எரிசக்தித் திறன் சேவைகள் லிமிடட் நிறுவனம் டாடா மோட்டார்ஸ் மற்றும் ஹூண்டாய் இந்தியா நிறுவனங்களில் இருந்து 250 மின்சார வாகனங்களைக் கொள்முதல் செய்ய உள்ளது
இந்திய அரசின் மின்சாரத் அமைச்சகத்தின் நிர்வாகக் கட்டுப்பாட்டில் உள்ள உயர் எரிசக்தி சேவை நிறுனமான எரிசக்தித் திறன் சேவைகள் லிமிடட் நிறுவனம் டாடா மோட்டார்ஸ் மற்றும் ஹூண்டாய் இந்தியா நிறுவனங்களில் இருந்து 250 மின்சார வாகனங்களைக் கொள்முதல் செய்ய உள்ளது.
சமீபத்தில் ஆசியா வளர்ச்சி வங்கி வழங்கியிருந்த மான்யமான 5 மில்லியன் அமெரிக்க டாலர் தொகை இந்தக் கொள்முதலுக்குப் பயன்படுத்தப்படும். உயர் முன்னுரிமைப் பகுதிகளான தேவை அடிப்படை எரிசக்தித் திறன் பிரிவுத் திட்டங்கள் போன்றவற்றுக்கு நிதி வழங்கி மேம்படுத்தும் நோக்கில் ஆசிய வளர்ச்சி வங்கியிடமிருந்து எரிசக்தித் திறன் சேவைகள் லிமிடட் நிறுவனம் இந்த நிதி உதவியைப் பெற்றுள்ளது.
கொள்முதல் செய்யப்பட உள்ள இந்த மின்சார வாகனங்கள் மத்திய , மாநில அரசுகளிடம் தற்போது உள்ள பெட்ரோல், டீசல் வாகனங்களுக்குப் பதிலாகப் பயன்படுத்தப்படும்.
https://pib.gov.in/PressReleasePage.aspx?PRID=1651057
(Visitor Counter : 143
விவசாயத்துறை அமைச்சகம்
மையப்படுத்தப்பட்ட வேளாண் இயந்திர சோதனை தளத்தை மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் தொடங்கி வைத்தார்
வேளாண் துறையால் உருவாக்கப்பட்ட மையப்படுத்தப்பட்ட வேளாண் இயந்திர சோதனை தளத்தை மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் இன்று தொடங்கி வைத்தார்.
வேளாண் இயந்திர பரிசோதனை நிறுவனங்களின் சேவைகளை மேம்படுத்தவும், இயந்திரங்களின் ஒட்டுமொத்த பரிசோதனை மற்றும் மதிப்பிடுதல் செயல்முறையில் வெளிப்படைத் தன்மையை உறுதி செய்யவும் இந்த தளத்தை வேளாண் துறை உருவாக்கியுள்ளது.
நிகழ்ச்சியில் பேசிய திரு நரேந்திர சிங் தோமர், பிரதமர் திரு நரேந்திர மோடி தலைமையிலான அரசு விவசாயிகளின் நலனுக்காகவும் வேளாண்துறையின் வளர்ச்சிக்காகவும் முழுவதும் உறுதி பூண்டு உள்ளதாக தெரிவித்தார்.
அரசின் இந்த உறுதியின் தொடர்ச்சியாக வேளாண் துறைக்கான பட்ஜெட் ஒதுக்கீடு கணிசமான அளவு அதிகரித்து உள்ளதாக அவர் மேலும் கூறினார். வேளாண் இயந்திரங்கள் பயன்படுத்தப்படுவது அதிகரித்துள்ளதாகவும், இதன் காரணமாக பயிரிடுதல் பரப்பளவும், விளைச்சலும் உயர்ந்துள்ளதாகவும் அவர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1658678
----
(Visitor Counter : 154
பிரதமர் அலுவலகம்
திரு.அடல் பிஹாரி வாஜ்பாயின் நினைவு நாளான இன்று பிரதமர் அவருக்கு புகழஞ்சலி
பிரதமர் திரு.நரேந்திர மோடி, முன்னாள் பிரதமர் திரு. அடல் பிஹாரி வாஜ்பாயின் நினைவு நாளான இன்று அவருக்கு புகழஞ்சலி செலுத்தியுள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில் கூறியுள்ளதாவது;
“திரு.அடல் பிஹாரி வாஜ்பாய் அவர்களின் கனிவான ஆளுமை, அன்பான குணநலன், அவரின் நகைச்சுவை உணர்வு, அவர் நாட்டு முன்னேற்றத்திற்கு ஆற்றிய அரும்பணிகள் ஆகிய அனைத்தையும் நாம் நினைவு கூர்கிறோம்.
திரு.அடல் அவர்கள் நமது குடிமக்களின் நெஞ்சில் என்றும் வாழ்கிறார். அவரது நினைவு நாளான இன்று, சைதவ் அடல் என்ற அவரது நினைவிடத்திற்கு சென்று மரியாதை செலுத்தினேன்”.
குடியரசுத் துணைத் தலைவர் செயலகம்
விநாயகர் சதுர்த்தி, தேசிய கலாச்சார ஒற்றுமையின் சின்னம்: குடியரசுத் துணைத்தலைவர் சதுர்த்தி பூஜையில் பங்கேற்பு
குடியரசுத் துணைத் தலைவர் திரு. எம். வெங்கயா நாயுடு, தில்லியில் அவரது இல்லத்தில் இன்று  நடைபெற்ற விநாயகர் சதுர்த்தி பூஜையில் குடும்பத்தினருடன் கலந்துகொண்டார்.
அப்போது நாட்டு மக்களுக்கு விநாயகர் சதுர்த்தி வாழ்த்துக்களை தெரிவித்துக் கொண்ட அவர், விநாயகர் சதுர்த்தி நாட்டில் அமைதி, வளம் மற்றும் நல்லிணக்கத்தை மேம்படுத்த வேண்டும் என்று வலியுறுத்தினார்.
மேலும் பேசிய திரு. வெங்கயா நாயுடு, அறிவு, வளம், மற்றும் செல்வம் ஆகியவற்றின் ஒட்டுமொத்த உருவமாக விநாயகர் திகழ்வதால். இந்நன்னாளில் அவர்தம் பெயரில் நற்செயல்களை தொடங்குவது நாட்டு மக்களுக்கு யோகத்தையும், வளமான வாழ்வினையும் தரும் என்பது ஐதீகம் என்றும் அவர் குறிப்பிட்டார்.
இந்நிகழ்ச்சியில் அரியானா மாநில ஆளுநர் திரு. சத்யதேவ் நாராயண் ஆர்யா, மத்திய சமூக நீதி மற்றும் அதிகாரத்துறை அமைச்சர் திரு. தாவர்சந்த் கெலாட் உள்ளிட்ட முக்கிய பிரமுகர்களும் பங்கேற்றனர்.
-----
(Visitor Counter : 98
பெட்ரோலியம் மற்றம் இயற்கை எரிவாயு அமைச்சகம்
திறந்தவெளி ஏக்கர் உரிமம் திட்ட ஏலத்தின் ஏழாம் சுற்றை பெட்ரோலியம் மற்றும் இயற்கை எரிவாயு அமைச்சகம் தொடங்கியது
ஆய்வுக்கான அதன் தீவிர செயல்திட்டம் மற்றும் பரிந்துரைக்கப்பட்ட காலக்கெடுவைக் கடைப்பிடிப்பதன் தொடர்ச்சியாக, திறந்தவெளி ஏக்கர் உரிமம், திட்டத்தின் சர்வதேச போட்டி ஏலத்திற்கான ஏழாம் சுற்றை அரசு தொடங்கியுள்ளது.
இதற்கான விண்ணப்பங்களை பிப்ரவரி 15, 2022 அன்று 12 மணி வரை பிரத்யேக மின்-ஏல இணையதளத்தில் சமர்ப்பிக்கலாம். மார்ச் 2022 இறுதிக்குள் ஒப்பந்தங்கள் வழங்கி முடிக்கப்படும். இதன் மூலம் கூடுதலாக 15,766 சதுர கி.மீ. நிலப்பரப்பு ஆய்வுக்குள் கொண்டுவரப்படும். மொத்த பரப்பளவு 207,692 சதுர கி.மீ ஆக அதிகரிக்கப்படும்.
ஹைட்ரோகார்பன் ஆய்வு மற்றும் உரிமக் கொள்கை  மார்ச் 2016-ல் அங்கீகரிக்கப்பட்டது. எண்ணெய் மற்றும் எரிவாயுவின் இறக்குமதியை சார்ந்திருப்பதைக் குறைப்பதற்கும், ஆய்வு மற்றும் உற்பத்தி செயல்பாடுகளை விரைவுபடுத்துவதற்குமான உறுதிப்பாட்டின் தொடர்ச்சியாக, ஆய்வு மற்றும் உரிமக் கொள்கையில் சீர்திருத்தங்களை பிப்ரவரி 2019-ல் அரசு அறிவித்தது.
இதன் கவனம் 'வருவாய்' என்பதிலிருந்து 'உற்பத்தி அதிகரிப்புக்கு' மாற்றப்பட்டது. அதிக வெளிப்படைத்தன்மை மற்றும் நெறிப்படுத்தப்பட்ட நடைமுறைகளில் தொடர்ந்து கவனம் செலுத்தப்படுகிறது.
30 மார்ச் 2016 அன்று ஹெல்ப் தொடங்கப்பட்டதிலிருந்து, 105 ஆய்வு மற்றும் உற்பத்தி தொகுதிகளுக்கு ஐந்து சுற்று ஏலம் நிறைவடைந்துள்ளது; ஆறாவது சுற்றின் கீழ் 21 தொகுதிகள் வழங்கப்பட்டு வருகிறது. இந்த 126 தொகுதிகள் சுமார் 191,926 சதுர கி.மீ. பரப்பளவு 18 வண்டல் படுகைகளில் பரவியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783720
(